Floti veiðiskipa yfir loðnutorfu . Mynd / Úr frétt Stöðvar 2 . Loðnuleit hefst í næstu viku eftir að samkomulag náðist í gærkvöldi um að ríkið greiði helming leitarkostnaðar útgerðarfyrirtækja , sem leggja fram tvö til þrjú skip í leitina á móti einu skipi Hafrannsóknastofnunar . Fjallað var um verkefnið í fréttum Stöðvar 2 . Gríðarlegir hagsmunir eru í húfi fyrir þau samfélög sem mest treysta á loðnuveiðar , enda er áætlað að loðnuvertíð geti skilað fimmtán til tuttugu milljarða króna útflutningsverðmæti . Þetta eru tekjur sem einkum lenda í þeim byggðum sem vinna loðnuna ; með heilfrystingu , hrognavinnslu og loðnubræðslu . Drekkhlaðin loðnuskip koma að landi í Vestmannaeyjahöfn . Myndin var tekin á loðnuvertíð fyrir áratug . Mynd / Óskar . Þar vega Vestmannaeyjar þyngst ásamt Austfjarðabyggðum . Bæir eins og Hornafjörður , Fáskrúðsfjörður , Norðfjörður , Eskifjörður , Seyðisfjörður , Vopnafjörður og Þórshöfn eiga allir mikið undir því að loðna finnist . Tap þjóðarbúsins vegna missis loðnuvertíðar í fyrra reiknaðist 0,6 prósent af landsframleiðslu . Svo víðtæk eru áhrif loðnunnar að fækkun farþega í innanlandsflugi í fyrravetur var meðal annars skýrð með því að loðnuveiðar hafi brugðist . Hafrannsóknaskipið Árni Friðriksson fer fyrir loðnuleitinni . Mynd / Hafrannsóknastofnun . En núna hefur náðst samkomulag milli Hafrannsóknastofnunar og Samtaka fyrirtækja í sjávarútvegi um að hefja skipulega leit að loðnu og er stefnt að því að hún hefjist á mánudag , ef veður leyfir . Rannsóknarskipið Árni Friðriksson fer fyrir leitinni og munu útgerðir uppsjávarskipa leggja til tvö til þrjú skip . Jens Garðar Helgason , formaður SFS , áætlar að ríkið greiði um helming leitarkostnaðar útgerðanna . Jens Garðar Helgason , formaður Samtaka fyrirtækja í sjávarútvegi . Stöð 2 / Baldur Hrafnkell Jónsson . Jens Garðar segir það skipta mjög miklu máli að hefja leitina en kveðst þó ekki vilja gera sér of miklar vonir um árangur . Líkur eru á að rekja megi nýlegan loðnubrest við Íslandsstrendur til hlýnunar jarðar . Svipuð þróun átti sér stað við strendur Kanada á tíunda áratug síðustu aldar sem varð til þess að loðnustofn hrundi . Í kjölfarið fylgdi hrun á þorskstofni sem hafði alvarlegar afleiðingar fyrir sjómenn á austurströnd Kanada Afkoma ríkissjóðs fyrstu þrjá mánuði þessa árs var um sjö milljörðum lakari en stefnt var að . Fall WOW Air og loðnubrestur eru helstu ástæður þess að fjármálastefna ríkisstjórnarinnar var tekin til endurskoðunar . Með aðgerðum verður reynt að verja þá uppbyggingu sem þegar hefur verið kynnt . Rannsóknarskip Hafrónnsóknarstofnunar hófu í gær og fyrrakvöld leit að loðnu við suðurströndina . Engin loðna hefur fundist en sviðsstjóri hjá Hafrannsóknarstofnun segir að ennþá eigi eftir að leita á talsverðu svæði og þá skýrist ástandið betur . Hann segir að frá áramótum hafi aldrei verið leitað eins mikið af loðnu en breytingar á stofnstærð skýrist fyrst og fremst af umhverfisþáttum Reiknað er með að nýafstaðin loðnuvertíð geti skilað um nítján milljörðum í útflutningsverðmætum sem er mun minna en vertíðin á undan skilaði . Íslensk skip veiddu aðeins um 100 þúsund tonn en erlend skip 73 þúsund tonn .